Isigidimi Sama-Xosa

Ipepa Lama-Xosa Pambili nto zak’wetu! [ Lihlauelwa 5s. ngonyaka

Lenyanga kwase kuqaleni.

Vol. XVII

LOVEDALE, SOUTH AFRICA, JUNE 1, 1887.

No. 215.

Isigidimi Sama-Xosa.

*NGOLWESI-TATU, JUNE* 1, 1887.

IMBALI YABAFUNDI SASE LOVEDALE.

Kuko incwadi eshicilelweyo e Lovedale Institution, epete amagama abo bonke abake bako apa, nabasekoyo, kuseloko savulwayo nge 1841 esi sikula sikulu sase Dikeni. Ishwa- nkatele yonk’ into naba ngamankazana abafundiswa apa. Ipete ukwalatisa wonke ubani imisebenzi ebipetwe ngabo bantu—abangasekoyo, nabasayipeteyo abasekoyo—nendawo ababekuzo nabase kuzo ngoku. Ikumbuza nabase belibalekile emixelweni yabaninzi, ibonisa nomqulu womsebenzi owenziweyo siso esi sikolo. Ibonisa ukuba lilonke inani elake lafundiswa apa, nelisafundayo, ngamawaka matatu, anamakulu akwa matutu, anomvo osisibozo (3,308). Kweli nani amawaka amabini (2,000) ngumzi ontsundu.

Kumzuzu yaqalwayo ukulungiswa lencwadi, kodwa isizatu sokuba ikutshwe ngoku yingozi ecopele umzi ontsundu ngelinga elenziwayo ukuncitshiswa kwemali yokunceda imfundo yabantsundu kuba kutiwa—“ Abayisebenzisi imfundo, bati bakupuma ezi Seminareni babuyele ekuqabeni imbola nezinye impau zobu heyideni; ngoko mayincitshiswe imali ngu Rulumente encedisa ukufundisa bona.” Kula mawakamabini, sinovuyo ukuti abafumaneke ukuba okwenene bayaqaba batandatu, noko kute ngesizatu sokuba hleze mhlaumbi kube kuko abangaziwayo kubalwe ishumi elinesihlanu inani laba buyele kwase buhedenini. Ubuninzi busemashishinini neminye imisebenzi enoncedo. Lomanani sowacwangcisa kwesizayo *Isigidimi.*

UBOMI NO LAULO LUKA VITOLIYA  
UKUMKANIKAZI.

No. 1.

UBUNTWANA BAKE.

Kwiminyaka emashumi matandatu anesibozo edluleyo, kwazalwa usana e Botwe lase Kensington, ekute ngeloxa lati ilizwe alwalucingela nto kakulu, nakuba intliziyo zoyise nonina zazigcoba zona kuba zazi nobubele. Uyise waye yi Duke yase Kent, ingunyana wesine wo Kumkani owaye laula ngeloxesha u George we III. Indlu yama Tshawe yona yayi vuyisiwe kukuzalwa kwalo mntwana, waye uyis’omkulu u Kumkani enga kungatiwa ngu Georgiana igama lake. Uyise yena wayenga kungatiwa ngu Elizabeth, kuba ib’iligama elitandeka kunene ku Mangesi; kodwa uyisekazi obeyakubamba yakufa inkosi, eb’ekutiwa yena yi Prince Regent, wapikela ukuba kutiwa ngu Alexandrina, abe ukwenjiwa njalo efuziswa i Emperor yase Russia. Igama lokuba “ Vitoliya” lelika nina, kwabonakala ukuba elo gama liyanda, nokuba londawo ib’ise- semixelweni. Kodwa kuke kwema eli lokuba ngu Drina (umteketiso) ngalo lonke ixa lobuncinane bake. Nguye

owaqalayo ukuqatshulelwa ingqakaqa kulondlu yama Tshawe, ekute emva koko, wasiwa e Sidmouth ngunina noyise, elunxwemeni Iwase Devon. Kulapo Iwasinda cebetshu olosana. Kute ndodana itile iye kuzingela intaka yati ngokudubula ngapandle kwentelekelelo suke uhlwaya Iwangena ezifestileni zalondlu yakulo “ Drina,” zegqita kufupi entloko yake, epetwe ngumondli wake. Kwakufupi emva koko, uyise wayeye kuwaka wabuya enete kunene, wati engeka zikululi nezongubo zimanzi, akakatsho ukuya kunxiba ezinye engaqalanga ngokuya kukangela ukuba u Drina usapile kakuhle na. Kweloxa way’esel’eminyakaisibozo ubudala, esel’ emazi uyise akuba embona. Wayonwabile waza uyise wahlala umzuzwana, kanti sel’engenwe kakulu yingqele awabuba ngenxa yayo. Zati kanti ingubo zikululwe sekusemva. Wangenwa yingqele enamandla, yabusela nasemipungeni, waza u Drina waba yinkedama, unina waba ngumhlolokazi.

U Vitoliya kwakufuneka efundiswe kakuhle nangokwase nkonzweni. Uyise ubeyinyamekele yonke imigaqo yokutanda umntu, ukuze kube lilungelo ebantwini. Ibe litamsanqa nendawo yokuba umhlolokazi wake lowo ebengemntu utanda kubalasela embutweni, ubanele kukuhlala kwindawo ete nxwe yase Botwe lase Kensington namantombazana ake omabini,—kuba obu ib’iseyibobesibini ubuhlolokazi, intombazana yomzi wokuqala yayi ngu FEodora, inobudala obukwiminyaka emibini nemitatu kuno Drina.

Ute u Vitoliya napambi kokuba abe nokuzilesela i Bayibile ngokwake, wamana unina emlesela imihla yonke, emfundisa nemitandazo eguqile kunye naye. Oko kwenje- njalo emqeqeshela endleleni zobu Krestu obu nangoku asabaluleke ngabo nanamhla.

Okwenene kona u Drina ubengakolisi kuba selugcinwe- ni Iwezicaka. Bekungeko sidlo sakusasa sidlelwa kuwindlu yokondlela usapo kulomzi, ukudla kwake, bekusisonka, ubisi, neziqamo, ubekunikwa kusasa ngo eight o’clock kusasa, esecaleni lonina. Bekusiti ehlotyeni, iti ibulakufesi itiwe dwe eqiyeni yasendlwini, malungana ne fesitile, apo bebenokupulapula ingonyana ezivunywa zintaka, bamane bezikangele pakati kwamasebe emiti, okunye bate te ngetyatyambo ezibe zibaraule.

Ibehle lentombazana yaqela imigcotyana eyeyekileyo ekute xa sel'isexabisweni lokuba ifundiswe kwabonakala inyamekelo yayo iseku wakeni nasekukweleni kwinqwelwana encinane, ejikeleza lo miyezo yase Kensington, nokuti mhlaumbi imane idlala emagumbini apa, nase mtyini we Botwe elo. Lomntwana ebangavunyelwa kakulu ukuba abone inqubo yase zi ofisini.

Kwaye kuko soldati lidala ligama lingu Hillman, ebe- lifumana i *pension* kuyise, abete walibeka nomfazi walo kwindlu eb’ikufupi ne Botwe elo, ebekuti xa kuyakubonwa abobantu ngunina nomfundisikazi obefundisa yena, (u Drina) ibe yinto eyole kunene kuye. U Hillman waye nentombi eb’ ingumlwelwe, yaye inkosazana le iyitatanda kakulu, ngakumbi ke kona ngesizatu sokuba bekungeko ntanga zake zininzi abe nokudlala nazo.